Държавен вестник, бр. 32, 2019 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  32
9.4. Обслужване на детектора
В сравнение със съществуващите системи 
детекторите от Фаза II изискват увеличение 
на подаваната електроенергия и като цяло 
работят при по-ниски температури. Стратеги-
ята на тяхното охлаждане включва промяна 
в парадигмата, с премахване на флуоровъг-
леродите и водата със стайна температура. 
Вместо  това се въвеждат голямомащабни 
системи с изпарение на CO2 и зависимост от 
вода, охладена под точката на оросяване на 
помещаващото пространство. Необходимо е 
да бъдат направени съществени промени в 
първичното захранване с електроенергия и 
подаваното охлаждане, както и в разпреде-
лението на захранването за експеримента. 
9.5. Системи за отваряне/затваряне
Ефективната логистика за отваряне и 
затваряне на експеримента (придвижване 
на обекти с тегло 300 t – 1500 t) е ключова 
предпоставка при планирането на LS2 и 
LS3. Съществуващата система, базирана на 
кабели и кабелни жакове, ще бъде заменена 
с хидравлична система, включваща синхро-
низирани телескопични жакове, изработени 
по поръчка. Това би трябвало да доведе до 
по-бързи, по-точни промени в логистичната 
конфигурация, която би трябвало да може 
да се оперира  от по-малък екип техници 
специалисти по тежка механика. По подобен 
начин системите за отваряне и затваряне 
на тежките врати на защитната обшивка и 
2000-тонните капаци над шахтите ще бъдат 
заменени с по-модерни и прецизни системи 
за намаляване на времето за достъп при 
краткосрочни спирания.
9.6. Оборудване за тежки инсталации
Концепцията за Фаза II, Логистично 
надграждане на детектора, е в съответствие 
с дългогодишната философия на CMS за 
предварително сглобяване и тестване на го-
лемите елементи на детектора в наземните 
лаборатории P5 и след това, с помощта на 
нови технически прийоми за повдигане и 
прехвърляне, за прехвърлянето им в под-
земните експериментални пространства. 
Необходимите техники за вдигане и спускане 
на тежки елементи и задачите във връзка 
с тях естествено са част от общия проект. 
При Фаза II основното предизвикателство е 
замяната на двата 250-тонни крайни капака. 
Съществуващите блокове ще бъдат разделени 
върху транспортни платформи с балансьори 
като единични части, които ще бъдат съот-
ветно транспортирани  под шахти PX56 и 
PM54, повдигнати до повърхността и през 
покривите на съответните надшахтни сгради 
с платформи, като за целта ще бъде използ-
ван мобилен тежкотоварен кран. Частите ще 
бъдат оставени на съхранение за извеждането 
им от експлоатация и евентуален демонтаж. 
Чрез същия процес в обратен ред ще бъдат 
монтирани крайните капаци за Фаза II, ко-
ито ще бъдат сглобени в наземната сграда 
върху специални накланящи се маси, които 
представляват част от тежкото оборудване.
9.7. Устройства за изпитване
За да се подготвят детекторите от Фаза II 
за работа, от основно значение са подходящо 
адаптираните съоръжения, използващи лъчи, 
съоръженията за облъчване или космически 
лъчи. По същия начин жизненоважни са из-
питателните легла за реалистични електронни 
симулации, които дублират в Prevessin Hall 
904 работната среда на CMS, без да влияят 
на провеждащия се експеримент.
9.8. Наземни съоръжения
Почти всички проекти за Фаза II на 
надграждане, с изключение на системата за 
проследяване (the Tracker) (но включително 
пиксела), разчитат на нови съоръжения за 
монтаж и изпитания, които ще бъдат инста-
лирани на площадка P5 на LHC. Тези лабо-
ратории се предоставят в съществуващата (и 
вече частично оборудвана) монтажна сграда 
SX5, като са целта ще бъдат преместени 
работилници, сервизни зони за поддръжка, 
складове за кабелни материали и складове 
за  инструменти в нова съседна сграда SXA5. 
Освен това ще бъдат предоставени значи-
телни по площ  сгради за временно съхра-
нение по време на дългите прекъсвания на 
LHC (LS2, LS3). За SXA5 CERN осигуряват 
изграждането на корпус, а Общият фонд на 
CMS поема всички специфични вътрешни 
фитинги и услуги.
9.9. Системи за безопасност и защита от 
радиация
Безопасността на персонала и защитата 
на инсталирания детектор са от първосте-
пенно значение. Свързаните с лъча условия, 
произведен от HL-LHC, изискват съществе-
ни подобрения на защитата  на персонала 
и съоръженията за обезопасяване на лъча, 
докато остатъчната активация на съществу-
ващия детектор по време на надграждането 
изисква значително увеличаване на усилията, 
при симулациите на радиация, управлението 
на радиоактивната защита, обучението, за 
свеждане до минимум на облъчването на 
персонала и осигуряването на провизии за 
извеждането от експлоатация и демонтажа. 
За адаптиране към предизвикателствата на 
Фаза II освен това е необходимо разширение 
на съществуващите системи за дистанционно 
наблюдение и дистанционно управление. Сис-
темите за безопасност на детектора трябва да 
бъдат актуализирани и пригодени към новите 
технологии на Фаза II.
9.10. Интеграция на електрониката
Екипът по интегриране на електрониката 
в групата за Техническа координация трябва 
да осигури кохерентност на системите за ел.